CELEX: 32013R0795
Language: et
Date: 2013-08-21 00:00:00
Title: Komisjoni rakendusmäärus (EL) nr 795/2013, 21. august 2013 , koliinkloriidi lubamise kohta kõikide loomaliikide söödalisandina  EMPs kohaldatav tekst

22.8.2013   
            
            
               ET
            
            
               Euroopa Liidu Teataja
            
            
               L 224/1
            
         KOMISJONI RAKENDUSMÄÄRUS (EL) nr 795/2013,
   21. august 2013,
   koliinkloriidi lubamise kohta kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Direktiiviga 70/524/EMÜ anti tähtajatu luba koliinkloriidi kasutamiseks kõikide loomaliikide söödalisandina rühmas „vitamiinid, provitamiinid ja samalaadse toimega keemiliselt täpselt määratletud ained”. Vastavalt määruse (EÜ) nr 1831/2003 artikli 10 lõikele 1 kanti see toode hiljem Euroopa Liidu söödalisandite registrisse kui olemasolev toode.
            
         
               (3)
            
            
               Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud koliinkloriidi kui kõikide loomaliikide söödalisandi uuesti hindamiseks taotlus, milles sooviti, et kõnealune söödalisand liigitataks söödalisandite kategooriasse „söödalisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 6. septembri 2011. aasta arvamuses (3) järeldusele, et kavandatud kasutustingimuste korral söödas ei avalda koliinkloriid kahjulikku mõju ei loomade ega inimeste tervisele ning ei kujuta endast täiendavat riski keskkonnale. Toiduohutusamet järeldas, et probleeme ohutusega ei teki, kui asjakohased kaitsemeetmed on võetud. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Koliinkloriidi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse aine kasutamiseks käesoleva määruse lisas esitatud tingimustel.
            
         
               (6)
            
            
               Kuna ohutusnõuded ei eelda loa tingimuste viivitamatut muutmist, on asjakohane näha ette üleminekuperiood, mille jooksul võib ära kasutada olemasolevad lisaainete, eelsegude ja segasööda varud, mis sisaldavad kõnealust valmistist, mille kasutamine on lubatud direktiiviga 70/524/EMÜ.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „vitamiinid, provitamiinid ja samalaadse mõjuga keemiliselt täpselt määratletud ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Lisas nimetatud valmistist ja seda valmistist sisaldavat sööta, mis on toodetud ja märgistatud enne 11. märtsi 2014 kooskõlas enne 11. septembrit 2013 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. august 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  EFSA Journal 2011; 9(9):2353.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: vitamiinid, provitamiinid ja samalaadse toimega keemiliselt täpselt määratletud ained
                  
               
            
                  3a890
               
               
                  —
               
               
                  Koliinkloriid
               
               
                  
                               
                           
                           
                              
                                 Söödalisandi koostis
                              
                              Valmistis koliinkloriid, tahkel ja vedelal kujul
                           
                        
                               
                           
                           
                              
                                 Toimeaine kirjeldus
                              
                              Nimi: koliinkloriid
                              Keemiline valem: C5H14ClNO
                              CASi nr: 67-48-1
                              Valmistatud keemilise sünteesi teel
                              Puhtuse kriteeriumid: vähemalt 99 % veevabast massist
                           
                        
                               
                           
                           
                              
                                 Analüüsimeetod
                                  (1)
                              
                              Koliinkloriidi määramine söödalisandis, eelsegudes, söödas ja vees: juhtivusdetektoriga varustatud ioonkromatograafi (IC-CD) abil
                           
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Kui valmistis sisaldab tehnoloogilist söödalisandit või söödamaterjali, mille kohta on kehtestatud maksimumsisaldus või mille suhtes on ette nähtud muud piirangud, esitab söödalisandite tootja selle teabe klientidele.
                           
                        
                              2.
                           
                           
                              Söödalisandi ja eelsegu kasutamisjuhises tuleb märkida säilitus- ja stabiilsustingimused.
                           
                        
                              3.
                           
                           
                              Koliinkloriidi võib lisada joogiveele.
                           
                        
                              4.
                           
                           
                              Kui kodulindude ja sigade sööt sisaldab koliinkloriidi, tuleb kasutusjuhendisse märkida „Vältida koliinkloriidi samaaegset kasutamist joogivees”.
                           
                        
                              5.
                           
                           
                              Soovitav on mitte ületada taset 1 000 mg koliinkloriidi sigade ja kodulindude täissööda kg kohta.
                           
                        
                              6.
                           
                           
                              Kasutajate ohutus: käitlemisel kasutada respiraatorit, kaitseprille ja nahakaitsevahendeid.
                           
                        
               
                  11. september 2023
               
            
         (1)  Analüüsimeetodite andmed on referentlabori veebisaidil http://irmm.jrc.ec.europa.eu/EURLs/EURL_feed_additives/Pages/index.aspx